e2aafd0e-69f0-47c3-8b90-3292c54dfee0
HOFOR A/S
10073022
Ørestads Boulevard 35
København S
2300
Jens Vollertzen
+45 27954358
jevo@hofor.dk
http://www.hofor.dk/
https://eu.eu-supply.com/ctm/Company/CompanyInformation/Index/338688
http://eu.eu-supply.com/app/rfq/rwlentrance_s.asp?PID=224328&B=HOFOR
http://eu.eu-supply.com/app/rfq/rwlentrance_s.asp?PID=224328&B=HOFOR
Kvalifikationsordning. Vandværker. Proces- og maskinanlæg
Østsjælland.
Til brug for HOFOR A/S's vandværker oprettes denne kvalifikationsordning vedrørende Proces- og maskinanlæg.
Økonomisk og finansiel formåen
HOFOR lægger i udvælgelsen af ansøgere vægt på, at ansøger har den tilstrækkelige økonomiske og finansielle kapacitet til at løfte aftalen. Ansøger skal som mindstekrav opfylde følgende:
- Gennemsnitlig årsomsætning for de seneste 3 disponible regnskabsår udgør minimum 30 000 000 DKK,
- Gennemsnitlig soliditetsgrad for de seneste 3 disponible regnskabsår udgør mindst 10%,
- Gennemsnitlig overskudsgrad for de seneste 3 disponible regnskabsår udgør mindst 0%.
Hvis ansøger ikke har været etableret i 3 år, skal der oplyses nøgletal for den tid ansøger har været etableret. Mindstekrav vil da kun gælde for den tid, ansøger har været etableret.
For sammenslutninger af virksomheder (fx et konsortium) eller såfremt ansøger baserer sig på andre virksomheders formåen henvises til Udbudsbetingelserne på EU-Supply.
For at vurdere om det er opfyldt skal ansøger oplyse følgende:
- Økonomiske nøgletal for de seneste 3 regnskabsår omfattende samlet omsætning, soliditetsgrad og overskudsgrad,
- Hvis ansøgers seneste årsrapport indeholder revisionspåtegninger, skal ansøger i sin ansøgning, redegøre for dette,
- Hvis der er ændret regnskabspraksis i perioden skal der redegøres for, hvad ændringerne består i.
Oplysningerne skal afgives ved udfyldelse af ESPD’ets Del IV.B.
Dokumentation for økonomisk og finansiel formåen:
Den dokumentation, der skal fremsendes, kan være ansøgers revisorpåtegnede årsrapporter eller uddrag heraf for de seneste 3 regnskabsår.
Ansøger kan godtgøre sin økonomiske og finansielle formåen ved ethvert andet dokument, som ordregiver vurderer passende, hvis ansøger af en gyldig grund ikke er i stand til at fremlægge de dokumenter, som ordregiver forlanger.
Serviceattest inkl. oplysninger fra Kriminalregisteret skal fremsendes (maks. 6 mdr. gammel).
Teknisk og faglig formåen (ESPD del IV C):
HOFOR stiller følgende minimumskrav til Ansøgers tekniske og faglige formåen:
Referencer:
Til brug for evalueringen af teknisk og faglig formåen skal ansøger oplyse ansøgerens mest betydelige arbejder på lignende projekter, der er udført inden for de seneste 5 år. Referencerne skal anføres i ESPD’et. Referenceblade eller lignende bilag, der beskriver og illustrerer referencerne, kan vedlægges som separate bilag, men kun såfremt der henvises hertil fra ESPD’et. Referencerne skal omhandle entrepriser på min. 2 500 000 DKK.
Ansøger skal kunne udvise minimum 5 referencer vedrørende udførelse af proces- og maskinanlæg til proces- eller produktionsvirksomhed, med særlig vægt på erfaring med hygiejne samt arbejder med rustfrit stål, typisk i form af rør eller beholdere, inden for følgende områder:
- Vandværker,
- Fødevare-, bryggeri- og mejeriindustri,
- Medicinal- og sundhedsindustri.
Dokumentation for referencer:
For hver reference ovenfor, bør Ansøger angive følgende under den enkelte reference:
I. Navn på Ordregiver,
II. Entreprisesum,
III. Beskrivelse af entreprisen,
IV. Periode for udførelsen,
V. Kontaktoplysninger til Bygherre.
Kvalitetsledelsessystem:
- Ansøger skal have et kvalitetsledelsessystem baseret på DN/EN ISO 9001:2008 eller DS/EN ISO 9001:2015 eller tilsvarende.
Dokumentation for ledelsessystemer:
Såfremt ansøger er certificeret, skal der fremsendes et gyldigt certifikat.
Hvis ansøger anvender et ikke-certificeret system, skal dette som minimum indeholde nedenstående punkter. Besvarelserne skal kunne opnå Ordregivers godkendelse.
a) Hvordan kunden får den kvalitet af produkt /ydelse, som er aftalt med kunden.
b) Hvordan virksomheden sikrer, at medarbejderne har de rette kompetencer og er bevidst om, hvilken kvalitet der er aftalt med kunden.
c) Hvordan virksomheden håndterer ændringer i den aftalte kvalitet af produkt eller ydelse internt i virksomheden og eksternt med kunden.
d) Hvordan virksomheden håndterer kundeklager.
e) Hvordan virksomheden registrerer og håndterer fejl.
f) Hvordan virksomheden evaluerer egen præstation i forhold til levering af den aftalte kvalitet.
g) Hvordan virksomheden arbejder med kvalitetsforbedring af produkter/ydelser.
Arbejdsmiljøledelsessystem
Ansøger skal have et arbejdsmiljøledelsessystem baseret på OHSAS 18001:2008 eller tilsvarende. (Skrives i ESPD´et i afsnit C) i feltet ”miljøledelsesforanstaltninger”).
Dokumentation for ledelsessystemer:
Såfremt ansøger er certificeret, skal der fremsendes et gyldigt certifikat.
Hvis ansøger anvender et ikke-certificeret system, skal dette som minimum indeholde nedenstående punkter. Besvarelserne skal kunne opnå Ordregivers godkendelse.
a) Beskrivelse af virksomhedens overordnede politik på arbejdsmiljøområdet, samt oplysning om navn og stilling på den ansvarlige for virksomhedens arbejdsmiljøarbejde.
b) Beskrivelse af, hvordan virksomheden løbende sørger for at holde sig opdateret omkring ny lovgivning på arbejdsmiljøområdet.
c) Beskrivelse af, hvordan virksomheden registrerer og håndterer ulykker, nærved-ulykker, påbud m.m., samt hvordan virksomheden forsøger at forebygge at lignende ulykker, nærved-ulykker, påbud m.m. sker igen.
d) Beskrivelse af, hvordan virksomheden planlægger det daglige arbejde for de ansatte, herunder vurderer særlige risici ved arbejdet.
Miljøledelsessystem:
- Ansøger skal have et miljøledelsessystem baseret på ISO 14001:2004 eller ISO 14001:2015 eller tilsvarende.
Dokumentation for ledelsessystemer:
Såfremt ansøger er certificeret, skal der fremsendes et gyldigt certifikat.
Hvis ansøger anvender et ikke-certificeret system, skal dette som minimum indeholde nedenstående punkter. Besvarelserne skal kunne opnå Ordregivers godkendelse.
a) Beskrivelse af praksis for håndtering af virksomhedens miljøforhold og hvordan virksomheden undgår miljøuheld.
b) Beskrivelse af de arbejdsgange som medarbejderne skal følge for at undgå miljøuheld. Hvis der er udarbejdet instrukser, kan der henvises til dem og de kan vedlægges som dokumentation.
c) Beskrivelse af praksis for, hvordan virksomheden bliver bedre til at håndtere miljøforhold, eksempelvis hvordan virksomheden har fulgt op på påbud og/eller bøder.
d) Beskrivelse af virksomhedens praksis for oplæring af medarbejdere i håndtering af miljøforhold og miljøuheld.
Udbud under denne Kvalifikationsordning forventes at være baseret på AB 18 med HOFORs fravigelser og supplerende bestemmelser.
For yderligere oplysninger om Kvalifikationsordningen henvises til Udbudsbetingelser inkl. bilag på EU-Supply, hvor også dokumenter fra forudgående markedsdialog er offentliggjort.
Optagelse på kvalifikationsordningen er ikke ensbetydende med, at virksomheden er garanteret aftaler i HOFOR A/S regi.
Optagelse på ordningen medfører, at virksomheden kan blive inviteret til at afgive bud på konkrete udbud inden for fagområderne omfattet af ordningen.
HOFOR A/S fastsætter efter en konkret vurdering forud for hvert enkelt udbud, som gennemføres under kvalifikationsordningen, hvor mange og hvilke bygge- og anlægsentreprenører der inviteres til at afgive tilbud.
Denne vurdering vil blive foretaget på baggrund af saglige hensyn, og tilbudsgivere udvælges ud fra hvilke Ansøgere HOFOR A/S anser for bedst kvalificerede i forhold til det konkrete udbud. Udvælgelsen foretages ud fra økonomisk og finansiel formåen samt teknisk og faglig formåen.
HOFOR A/S vil som minimum invitere 3 (tre) proces- og maskinanlægsentreprenører til at afgive tilbud ved hvert udbud under ordningen (forudsat at der er 3 egnede proces- og maskinanlægsentreprenører set i forhold til det påtænkte udbud).
Da Kvalifikationsordningen er åben for løbende optag, er der ikke en egentlig tidsfrist for indsendelse af anmodning om optagelse.
Det bemærkes at tidsfristen i EU-Supply er anført af EU-Supply tekniske årsager.
Det præciseres at første udbud under denne kvalifikationsordning forventes udsendt til udvalgte ansøgere maj 2019.
For at ansøgere kan komme i betragtning ved dette udbud anbefales at anmodning om optagelse på kvalifikationsordningen fremsendes så den er HOFOR A/S i hænde senest:
— Fredag den 1.3.2019, kl. 13:00.
Klagenævnet for Udbud
Nævnenes Hus, Toldboden 2
Viborg
8800
+45 72405708
klfu@naevneneshus.dk
https://erhvervsstyrelsen.dk/klagenaevnet-for-udbud
Klage over udbudsproceduren skal indgives til Klagenævnet for Udbud i henhold til § 7 i lovbekendtgørelse nr. 593 af 2.6.2016 af lov om Klagenævnet for Udbud, som følger:
Klage over ikke at være blevet prækvalificeret skal være modtaget i Klagenævnet inden 20 kalenderdage fra dagen efter ordregiverens underretning om, hvem der er blevet prækvalificeret, hvis der ved underretningen er angivet en kort redegørelse for de relevante grunde for beslutningen. Andre klager skal være modtaget i Klagenævnet inden 45 dage fra dagen efter offentliggørelsen af ordregiverens bekendtgørelse i Den Europæiske Unions Tidende om, at ordregiveren har indgået kontrakt.
Senest samtidig med indgivelse af klage til Klagenævnet skal klager skriftligt underrette ordregiver om klagensindbringelse for Klagenævnet og om, hvorvidt klagen er indgivet i standstill perioden. Såfremt klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen. Klagen skal vedlægges et klagegebyr på 20 000 DKK.
Se mere om indgivelse af klager på Klagenævnet for Udbuds hjemmeside: www.klfu.dk
Konkurrence- og Forbrugerstyrelsen
Carl Jacobsens Vej 35
Valby
2500
+45 41715000
kfst@kfst.dk
http://www.kfst.dk
2018-11-13